
Narva Kesklinna Gümnaasiumi direktori ametisse kinnitamine
1. Asjaolud ja menetluse käik

Narva Linnavalitsuse 04.04.2007.a. korraldusega nr 401-k oli kuulutatud välja konkurss Narva Kesklinna Gümnaasiumi direktori vaba ametikoha  täitmiseks ning kinnitatud konkursikomisjoni koosseis. Konkursikomisjonile läbivaatamiseks laekus 5 sooviavaldust. Konkursikomisjon 06.08.2007.a. toimunud istungil otsustas ühehäälselt esitada Narva Kesklinna Gümnaasiumi direktori ametisse kinnitamiseks hr Arno Timoškini kandidatuuri töölepingu tähtajaga viis aastat. 
2. Õiguslikud alused

Vastavalt Kohaliku omavalitsuse korralduse seaduse § 30 lõike 1 punktile 3 valla- või linnavalitsus lahendab ja korraldab kohaliku elu küsimusi, mis ei kuulu volikogu pädevusse.
Põhikooli- ja gümnaasiumi seaduse § 39 lõike 4 alusel konkursi võitnud isiku kinnitab direktori ametisse valla- või linnavalitsus.
3. Otsus

Kinnitada hr ARNO TIMOŠKIN’it Narva Kesklinna Gümnaasiumi direktori ametisse ning sõlmida temaga tööleping tähtajaga viis aastat. 
4. Rakendussätted 

4.1 Korraldust võib vaidlustada Tartu Halduskohtu Jõhvi kohtumajas 30 päeva jooksul Narva Linnavalitsuse poolt korralduse teatavakstegemise päevast arvates.
4.2 Käesolev korraldus jõustub seadusega sätestatud korras.

